
	REGATUL BELGIEI

	
	

	
	SERVICIUL PUBLIC FEDERAL PENTRU SĂNĂTATE PUBLICĂ, SIGURANȚA LANȚULUI ALIMENTAR ȘI MEDIU ȘI AGENȚIA FEDERALĂ PENTRU MEDICAMENTE ȘI PRODUSE DE SĂNĂTATE

	
	

	
	Decret regal de modificare a Decretului regal din 21 iulie 2016 privind condițiile de utilizare a medicamentelor de către medicii veterinari și de către persoanele responsabile pentru îngrijirea animalelor

	
	

	
	PHILIPPE, Regele belgienilor,

	
	

	
	Salutări tuturor celor prezenți și celor ce vor veni.

	
	

	
	

	
	Având în vedere Legea din 25 martie 1964 privind medicamentele, articolul 12septies introdus în temeiul Legii din 1 mai 2006;

	
	

	
	Având în vedere Legea din 28 august 1991 privind practica medicinii veterinare, articolul 19 alineatul (2), modificat de Legile din 22 iunie 2006 și 30 octombrie 2018;

	
	

	
	Având în vedere Decretul regal din 21 iulie 2016 privind condițiile de utilizare a medicamentelor de către medicii veterinari și de către persoanele responsabile pentru îngrijirea animalelor, anulat parțial în conformitate cu Hotărârea nr. 244.629 din 28 mai 2019 a Consiliului de Stat;

	
	

	
	Având în vedere comunicarea adresată Comisiei Europene la …, în temeiul articolului 5 alineatul (1) din Directiva (UE) 2015/1535 a Parlamentului European și a Consiliului din 9 septembrie 2015 referitoare la procedura de furnizare de informații în domeniul reglementărilor tehnice și al normelor privind serviciile societății informaționale,

	
	

	
	Având în vedere avizul inspectorului financiar, acordat la XX XX XXXX;

	
	

	
	Având în vedere avizul nr.  XX.XXX/XX al Consiliului de Stat, emis la XX XX XXXX, cu aplicarea articolului 84 alineatul (1) punctul 2 din Legile Consiliului de Stat, coordonate la 12 ianuarie 1973;

	
	

	
	La propunerea ministrului sănătății publice și a ministrului agriculturii;

	
	

	
	AM DECIS ŞI PRIN PREZENTUL DECRETĂM DUPĂ CUM URMEAZĂ:

	
	

	
	

	
	Articolul 1 Articolul 65 din Decretul regal din 21 iulie 2016 privind condițiile de utilizare a medicamentelor de către medicii veterinari și de către persoanele responsabile pentru îngrijirea animalelor, anulat în conformitate cu Hotărârea nr. 244.629 din 28 mai 2019 a Consiliului de Stat, este corectat după cum urmează:

	
	

	
	„Articolul 65. Această secțiune nu se aplică: 

	
	1. cabalinelor;
2. medicamentelor care conțin antibiotice de importanță vitală care au fost înregistrate exclusiv pentru administrare intramamară.”

	
	

	
	

	
	Articolul 2 Articolul 66 din același decret regal, anulat în conformitate cu Hotărârea nr. 244.629 din 28 mai 2019 a Consiliului de Stat, este corectat după cum urmează:

	
	

	
	„Articolul 66. Se interzice medicilor veterinari să prescrie, să furnizeze sau să administreze antibiotice de importanță vitală pentru tratarea animalelor de la care se obțin produse alimentare, cu excepția cazului în care sunt îndeplinite cerințele de la articolul 67 sau 69.”

	
	

	
	

	
	Articolul 3 Articolul 67 din același decret regal, anulat în conformitate cu Hotărârea nr. 244.629 din 28 mai 2019 a Consiliului de Stat, este corectat după cum urmează:

	
	

	
	„Articolul 67. Alineatul (1) Prescrierea, furnizarea și administrarea de antibiotice de importanță vitală pentru tratamentul metafilactic și curativ a animalelor de la care se obțin produse alimentare este totuși permis dacă sunt respectate condițiile din secțiunea 2 și dacă se poate concluziona, în consecință, că tulpina bacteriană nu este sensibilă la antibioticele de importanță nevitală testate sau la alte substanțe antibacteriene testate, ci doar la antibioticele de importanță vitală testate. Doar această ultimă tulpină, a cărei sensibilitate a fost demonstrată în mod eficient în cadrul testului, poate fi utilizată ulterior.

	
	

	
	În scopurile prezentului articol, testul de sensibilitate la antibiotice trebuie realizat într-un laborator acreditat de BELAC (Organismul belgian de acreditare) sau care deține o acreditare echivalentă.

	
	

	
	Alineatul (2) Pentru a administra tratamentul menționat la secțiunea 1, trebuie îndeplinite toate condițiile următoare:

	
	

	
	1. boala este de natură bacteriană;

	
	

	
	2. medicul veterinar a efectuat anterior o examinare clinică la fermă a animalului (animalelor) vizat(e) de tratament;

	
	

	
	3. pe durata vizitei menționate la punctul 2, medicul veterinar însuși a prelevat eșantioane corespunzătoare de la animal sau a solicitate o autopsie;

	
	

	
	4. este efectuată o examinare a eșantioanelor sau o autopsie pentru a identifica tulpinile bacteriene care ar fi putut fi la originea infecției;

	
	

	
	5. testul de sensibilitate la antibiotice realizat în laborator este efectuat asupra tulpinii bacteriene identificate ca posibilă cauză a infecției. Acest test de sensibilitate la antibiotice trebuie să evalueze sensibilitatea tulpinii bacteriene identificate la antibioticele de importanță vitală în comparație cu cel puțin șapte alte antibiotice de importanță nevitală din cel puțin cinci clase de antibiotice diferite.

	
	

	
	În cazul în care, în cadrul examinării menționate la punctul 4, o cultură pură nu poate fi obținută din tulpina bacteriană care ar fi putut fi la originea infecției, sau în cazul în care testul de sensibilitate la antibiotice menționat la punctul 5 nu este disponibil pentru tulpina bacteriană identificată, sau dacă eșantioanele pentru patologia identificată nu pot fi prelevate, medicul veterinar trebuie să-și justifice decizia de a utiliza un antibiotic de importanță vitală pe baza unor informații științifice comparabile și actuale privind rezistența la antibiotice a tulpinii bacteriene care ar fi putut fi la originea infecției care indică faptul că doar antibioticele de importanță vitală sunt eficiente. O astfel de justificare trebuie să fie adăugată la rezultatul negativ din laborator într-un raport scris pentru fiecare caz în parte.

	
	

	
	Alineatul (3) Medicul veterinar nu trebuie să efectueze examinările menționate la secțiunea 2 punctele 3 și 4 dacă are rezultate în urma unor examinări anterioare echivalente ale aceluiași animal sau privind același grup sau lot de animale pentru aceeași patologie, în măsura în care aceste examinări au o vechime mai mică de șase luni pentru categoria de păsări de curte, porcine și viței pentru carne menționată la articolul 15 alineatul (1) punctul 2 subpunctul 6 sau mai mică de douăsprezece luni pentru alte bovine și păsări de curte, rumegătoare mici, iepuri și pentru acvacultură.

	
	

	
	[bookmark: _GoBack]Alineatul (4) Un medic veterinar care prescrie, furnizează și administrează antibiotice vitale trebuie să păstreze toate rezultatele examinărilor menționate la prezentul articol timp de cel puțin cinci ani și să le prezinte în caz de inspecție. De asemenea, trebuie să păstreze toate celelalte rezultate ale analizelor și justificările pentru deciziile privind tratamentele pentru aceeași perioadă de timp.”

	
	

	
	

	
	Articolul 4 Articolul 68 din același decret regal, anulat în conformitate cu Hotărârea nr. 244.629 din 28 mai 2019 a Consiliului de Stat, este corectat după cum urmează:

	
	

	
	„Articolul 68. Un medic veterinar care, în conformitate cu prezentul capitol, prescrie și furnizează antibiotice de importanță vitală, trebuie să prezinte persoanei responsabile o copie a rezultatului studiului de laborator cu justificarea, dacă există, descrisă la articolul 67 alineatul (2) punctul 2. Referința unică a raportului ce conține rezultatul studiului de laborator trebuie să fie indicată în documentul de administrare și furnizare care conține o numerotare unică descrisă la articolul 32 alineatul (2) sau prescrierea descrisă la articolul 37, astfel încât să se asigure legătura dintre acest rezultat și prescrierea sau furnizarea antibioticelor de importanță vitală.”

	
	

	
	

	
	Articolul 5 Articolul 69 din același decret regal, anulat în conformitate cu Hotărârea nr. 244.629 din 28 mai 2019 a Consiliului de Stat, este corectat după cum urmează:

	
	

	
	„Articolul 69. În cazuri excepționale, atunci când se justifică printr-o urgență extremă, un medic veterinar poate, pe propria răspundere și în urma unei examinări clinice, să administreze un antibiotic de importanță vitală unui animal dacă are motive să considere că antibioticul de importanță vitală reprezintă singurul tratament capabil să salveze viața animalului respectiv sau să prevină un prejudiciu ireparabil. Dispozițiile de la articolul 67 alineatul (2) punctul 1 subpunctele 3-5 și de la articolul 67 alineatul (2) punctul 2 se aplică în continuare în întregime, Odată ce rezultatele studiilor de laborator și sensibilitatea la antibiotice sunt cunoscute, medicul veterinar trebuie să ajusteze tratamentul în conformitate cu dispozițiile articolului 67. Pe durata așteptării rezultatelor sus-menționate, tratamentul trebuie aplicat doar de medicul veterinar și numai pentru animalul menționat anterior.”

	
	

	
	

	
	Articolul 6 Articolul 70 din același decret regal din 21 iulie 2016, anulat în conformitate cu Hotărârea nr. 244.629 din 28 mai 2019 a Consiliului de Stat, este corectat după cum urmează:

	
	

	
	„Articolul 70. Ministrul poate modifica lista din anexa 4.”

	
	

	
	

	
	Articolul 7 În același decret, anexa 4, anulată în conformitate cu Hotărârea nr, 244.629 din 28 mai 2019, este înlocuită cu anexa atașată acestui decret.

	
	

	
	

	
	Articolul 8 Prezentul decret intră în vigoare în ziua publicării sale în Monitorul Oficial al Belgiei [Belgisch Staatsblad].

	
	

	
	

	
	Articolul 9 Ministrul sănătății publice și ministrul agriculturii sunt responsabili pentru punerea în aplicare a prezentului decret, fiecare în propriul său domeniu de competență.

	
	

	
	

	
	……………….., …………………

	
	

	
	În numele Majestății Sale:

	
	

	
	Ministrul sănătății

	
	










	Maggie DE BLOCK

	

	
	Ministrul Agriculturii,

	
	










	Willy BORSUS

	
	







Anexa la Decret regal din XXX de modificare a Decretului regal din 21 iulie 2016 privind condițiile de utilizare a medicamentelor de către medicii veterinari și de către persoanele responsabile pentru îngrijirea animalelor

„Anexa 4.

Antibioticele de importanță vitală sunt cele care aparțin următoarelor clase de antibiotice:

	1. 
	Cefalosporinele de a treia generație;


	2. 
	Cefalosporinele de a patra generație;


	3. 
	Fluorochinolonele de primă generație;


	4. 
	Fluorochinolonele de a doua generație; 


	5. 
	Fluorochinolonele de a treia generație.”





Aprobată prin anexarea Decretului nostru din XXX de modificare a Decretului regal din 21 iulie 2016 privind condițiile de utilizare a medicamentelor de către medicii veterinari și de către persoanele responsabile pentru îngrijirea animalelor.

	În numele Majestății Sale: 

	
	

	Ministrul sănătății

	

	Maggie DE BLOCK

	
	

	Ministrul Agriculturii,

	

	Denis DUCARME

